|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА ПРИЛАГАНЕ НА ПОДМЯРКА 22.2 „ИЗВЪНРЕДНО ВРЕМЕННО ПОДПОМАГАНЕ ЗА МАЛКИ И СРЕДНИ ПРЕДПРИЯТИЯ, ЗАСЕГНАТИ ОТ ПОСЛЕДИЦИТЕ ОТ РУСКОТО НАШЕСТВИЕ В УКРАЙНА“ ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 – 2020 Г.** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | **Данаил Антонов – Портал за обществени консултации –14.02.2023 г.** | Рядко скандалноПчелар съм, та според по-горното, излиза че ще бъдат подпомогнати и онези, които внасят отде намерят, та даже и необмитено, щото е от Украйна и с това подбиват цените на родно произведеното. А варелите с мед от Китай сме ги виждали вече, та излиза че подобна практика трябва да бъде насърчавана, а аз имам право да попитам ЗАЩО ?! Далеч съм от мисълта че министерството го е еня да се произвежда нещо, обаче не ми е ясно как подпомогнатите допринасят с нещо в бюджета, който им се предоставя като някаква баница. | Не се приема | В чл. 5 на проекта на наредба, респективно Приложение № 1, са посочени допустимите класове на основната икономическа дейност на преработвателните предприятия за 2021 г. и 2022 г. |
|  | **Иван Роглинов - получено по електронна поща на 14.02.2023 г.** | В проекта на наредбата чл. 8, ал. 1 гласи "Подпомагането по подмярката представлява еднократно платима сума в размер, изчислен въз основа на отрицателната разлика между приходите от оперативна дейност за 2022 г. и разходите за оперативна дейност за 2022 г.". Голяма част от преработвателите извършват и допълнителни дейности, например, отдаване под наем на обекти, транспортни, лабораторни и други услуги и т.н., които се отразяват в отчетите за приходи и разходи. Предвид горните две - приходите от допълнителна дейност ще се добавя ли към приходите от дейности, които подлежат на подпомагане? | Приема се по принцип | В съответствие с чл. 8, ал. 1 от проекта на наредбата при определяне размера на подпомагането за кандидати, преработващи селскостопански продукти, ще бъдат взети данните от приходи от оперативна дейност в код 15000 и разходи за оперативна дейност в код 10000 от отчета за приходите и разходите за 2022 година. |
|  | **Данаил Антонов – Портал за общест-вени консултации –15.02.2023 г.** | Какво пречи войната на преработвателите, които внасят мед от Украйна на 3,60 лв. за кг (възможно е и да е по-евтино), също и от Китай и откъде ли не още, вземани ли са някакви калкулации за реално извършените от тях разходи, или се разчита на счетоводни похвати. | Не се приема | В чл. 5 на проекта на наредба, респективно Приложение № 1, са посочени допустимите класове на основната икономическа дейност на преработвателните предприятия за 2021 г. и 2022 г. |
|  | **Rnochev – Портал за общест-вени консултации –17.02.2023 г.** | След като смятате да подпомагате секторите заради пропуснатите ползи от войната в Украйна, то не е никак справедливо да се подпомагат всички предприятия, които са внасяли стоки от Украйна на ниска цена, но въпреки това цената на крайния продукт не е намаляла. Преработвателите внасят стоки от Украйна, а произведените у нас стоки стоят по складовете. Примера с меда е показен! Внася се Украински мед на 3.60, а меда на българските пчелари стои по складовете и цената му падна с повече от 1 лв. Пролетта първия мед се купуваше на 5.80 - 6 лв. А сега цената е 5 лв. и надолу и интерес почти няма.... От другата страна преработвателите, които внасят пчелен мед от трети страни (не само от Украйна) заливат пазара с продукт на ниска себестойност, но продават на висока цена....Иначе преработвателите които не са внасяли стоки от трети страни следва да бъдат стимулирани и подпомогнати. | Не се приема | В чл. 5 на проекта на наредба, респективно Приложение № 1, са посочени допустимите класове на основната икономическа дейност на преработвателните предприятия за 2021 г. и 2022 г. |
|  | **Петър Хаджиев - ягодопроизводител, област Хасково –получено по електронна поща на 18.02.2023 г.** | Искам да изразя мнение относно изискването за посадъчен материал при ягодите и малините.Посадъчният материал при тези култури се различава от плодните дръвчета и семената за редица хибридни сортове слънчоглед или зеленчуци.При ягодата и малината е напълно нормално всеки стопанин да си закупи изходен посадъчен материал и да си създаде маточник за собствени нужди с цел оптимизиране и намаляне на разходите. Практиката широка застъпена при редица култури - житни, картофи и други. | Не се приема | Изразеното становище не е свързано с проекта на Наредба за прилагане на подмярка 22.2 „Извънредно временно подпомагане за малки и средни предприятия, засегнати от последиците от руското нашествие в Украйна“ от Програмата за развитие на селските райони за периода 2014 – 2020 г. |
|  | **Национален съюз на градинарите в България – получено в МЗм с вх. № 62-82 от 20.02.2023 г.** | Във връзка с проведена он-лайн среща на 17.02.2023 и обсъждане на предложените условия в проекта за НАРЕДБА за прилагане на подмярка 22.2 „Извънредно временно подпомагане за малки и средни предприятия, засегнати от последиците от руското нашествие в Украйна“ от Програмата за развитие на селските райони за периода 2014 – 2020 г., публикуван за обществено обсъждане на интернет страницата на Министерство на земеделието (МЗм), се прави похвален опит да бъдат подпомогнати малките и средни предприятия, осъществяващи преработка на земеделска продукция, както и групите и организации на производители от сектора. В същото време наредбата създава неприемлива, според нас, неравнопоставеност между икономическите субекти и условия за неравно положение на едни преработватели спрямо други.Разпоредбите на проекта не отчитат една специфична особеност в сектора, а именно – че част от земеделските производители са ангажирани не само пряко в производството на земеделска продукция – плодове, зеленчуци и др., но и в последващата й преработка, в стремеж да намалят риска от липсата на реализация на пресния продукт, задържане на работна сила и увеличаване на приходите. Немалко земеделски стопани са едновременно с това и преработватели, като в някои години приходите от преработката превишават приходите от реализацията на пресните продукти, които те произвеждат. Предлаганият проект за наредба неоснователно дискриминира тази група земеделски производители. Тези малки и средни предприятия, които не само отглеждат земеделски култури, но и извършват тяхната преработка, а в някои случаи и купуват земеделска продукция за преработка от други стопани „напр. плодове, които те самите не отглеждат, но преработват), по презумпция са изключени от възможността да получат подпомагане по наредбата, тъй като чл. 8 ал. 3 от предлагания проект изрично предвижда, че „при определяне максималния размер на подпомагането ДФЗ взема предвид подпомагането на кандидата, предоставено по други инструменти за подпомагане....“ Разбираме, че този текст се стреми да изключи възможността определени кандидати да бъдат „надфинансирани“, но не отчита обстоятелството, че макар и в рамките на една и съща правна структура (едно и също юридическо лице), дейностите по отглеждане на селскостопанска продукция и дейностите по преработка на селскостопанска продукция са самостоятелни, изискват различен тип оборудване, специално обучен персонал и единствено обстоятелството, че не са обособени в различни правни субекти в случая ще се яви пречка за получаването на помощ по наредбата. В резултат на така предвиденото ограничение едни преработватели ще имат право да получат помощ, а други – не, поради единствения факт, че осъществяват два различни типа икономическа дейност от името на един и същ правен субект. Това ще създаде недопустимо изкривяване и дискриминация на едни икономически субекти спрямо други. Следва да се отбележи също така, че икономическите субекти, занимаващи се единствено с преработка, по същество имат достъп и до други инструменти за подпомагане (напр. по програмата „Конкурентноспособност“), от които преработвателите – земеделски производители са лишени, както и тези, които имат в дейността си две дейности, при която едната не е предвидено да се подпомага по мярка 22.2, а другата е в обсега на предложената мярка. Като пример можем да посочим производство на био плодови сокове и вино, които са две дейности, които се осъществяват в едно юридическо лице, но са лишени от подкрепа, както от Програма „Конкурентноспособност“ така и от Мярка 22.2, тъй като кода на производствената дейност не съответства на изписаната в мярката. Счетоводно не съществува проблем да се докажат приходите и разходите по отделно за двете икономически дейности.Този подход считаме за нарушаващ конкуренцията и равнопоставеността между икономическите оператори, чиято продукция е предназначена за един и същи пазар и в чиято себестойност не може да не се отрази наличието или липсата на подпомагане. Подпомагането от страна на МЗм на лица, които не са земеделски производители и по критерии, ощетяващи земеделските производители, които са и преработватели, считаме за дискриминационно и увреждащо интересите на сериозна група земеделски стопани, наши членове и създаващи допълнителна принадена стойност в сектора. Не намираме обяснение защо едно предприятие, чиято единствена дейност е производството на зеленчукови консерви от закупени за това суровини, ще получи помощ по наредбата, а друго предприятие, което отглежда домати и пипер и също произвежда консерви от своята продукция, както и от допълнително закупени зеленчуци, ще получи помощ в намален размер или изобщо няма да получи подпомагане.Считаме, че мярката трябва да бъде съобразена с тази специфика на сектора, като не се намалява помощта, която може да се получи по мярка 22.2. с помощите, получени във връзка с ПЪРВИЧНОТО производство и реализация на земеделска продукция. Това важи особено в случаите, когато кандидатите – МСП могат да докажат, че изкупуват за целите на извършваната от тях преработка земеделска продукция и от други земеделски стопани. Именно в тази насока предлагаме да се помисли за изключение от предвиденото в чл. 8 намаляване на помощта и за тези кандидати да не се прилага въпросното ограничение и кумулативно натрупване. Освен това при предприятия, които имат две икономически дейности, едната от които е допустима следва да не бъдат изключвани от подпомагането по мярка 22.2,с ограничението на КИД, което се явява ограничителна мярка за подпомагане, само защото не са разделили предприятието си на два правни субекта.Евентуалният контрааргумент, че може да се получи „двойно финансиране“, считаме за неотносим, тъй като проектът на наредбата предвижда подпомагане на групи и организации на производители, независимо от това, че техните членове са получили подпомагане по другите мерки за ПЪРВИЧНО ПРОИЗВОДСТВО свързани с войната в Украйна и в този случай редукция не се предвижда. Т.е случаят е аналогичен със земеделски производител извършващ и преработка на земеделска продукция.На следващо място искаме да обърнем внимание и на обстоятелството, че определени обстоятелства за допустимост е предвидено да бъдат доказвани с декларация, а едва при проверка – с представяне на документ. Не виждаме защо копие от този документ да не бъде представяно още при кандидатстване или поне на етап – заявка за плащане. Наясно сме с обстоятелството, че ДФЗ не разполага с възможност да провери всички кандидати на място, а приемането на декларация за обстоятелство, за което може да бъде представен документ, ни се вижда необосновано. | Не се приема | В чл. 5 на проекта на наредба, респективно Приложение № 1, са посочени допустимите класове на основната икономическа дейност на преработвателните предприятия за 2021 г. и 2022 г.По подмярката са допустими микро малки и средни предприятия с код на основната им икономическа дейност за 2021 г. и 2022 г. попадаща и в класовете10.32 Производство на плодови и зеленчукови сокове и 11.02 Производство на вина от грозде.Размерът на финансовата помощ за кандидати, преработващи селскостопански продукти, се определя въз основа на отрицателната разлика между приходите от оперативна дейност и разходите за оперативна дейност. В тази връзка е разработена методиката за определяне на максималната финансова помощ на база официални данни от Националния статистически институт. Следва да имате предвид, че условието за определяне на максималния размер на подпомагане е съобразено с изискването на чл. 39в, пар. 6 от Регламент (ЕС) № 1305/2013.В проекта на наредбата е предвидено предоставяне на декларация за приходи и разходи за 2022 г., в случаите които кандидатът не е подал отчет за приходите и разходите за 2022 г. в Националния статистически институт (НСИ) към датата на кандидатстване, във останалите случаи се извършва служебна проверка. Преди изплащане на помощта се извършва служебна проверка за съответствие с поставеното условие за допустимост. |
|  | **Светослав Иванов – получено по електронна поща на 21.02.2023 г.** | В чл. 5 от НАРЕДБА № …… от ………г. за прилагане на подмярка 22.2 „Извънредно временно подпомагане за малки и средни предприятия, засегнати от последиците от руското нашествие в Украйна“ от Програмата за развитие на селските райони за периода 2014 – 2020 г. допустими кандидати са, ако съгласно Класификация на икономическите дейности (КИД-2008), основната им икономическа дейност за 2021 г. и 2022 г., попада в класовете, посочени в приложение № 1. В тази връзка молим да бъдат извършени корекции в текста за 2021г., поради следното:Във връзка с определяне на основната икономическа дейност за 2021 г. има два начина за определянето й, а имено:1. Съгласно „Методология за определяне на код на основна икономическа дейност по КИД-2008” Националният статистически институт определя основната икономическа дейност на стопанските субекти само веднъж годишно на базата на представените от тях годишни отчети за дейността (ГОД) и осигурено съответствие между съдържанието на отчета и определената дейност. В съответствие с общоприетата единна европейска методология за определяне на основната икономическа дейност на дадено предприятие НСИ използва показателя „Нетни приходи от продажби”, който се съдържа в Отчета за приходите и разходите като част от ГОД. В „Справка за предприятието“ - част от ГОД, раздел „Икономическа дейност“, стопанският субект/предприятието посочва относителните дялове на нетните приходи от продажби от осъществяваните от него икономически дейности. Въз основа на посочените дейности и съответствието им с останалите отчети и справки в ГОД се изчислява основната дейност съгласно Класификацията на икономическите дейности (КИД-2008) по методология, хармонизирана с европейските регламенти. Когато дадена стопанска единица изпълнява повече от две дейности, които попадат в повече от два различни класа на Класификацията на икономическите дейности (КИД-2008), и никоя от тях не формира повече от 50% от нетните приходи, класифицирането на единицата по основна икономическа дейност се определя по т.нар. Метод „от горе надолу” (Top down method) съгласно методологичните указания на Класификацията на икономическите дейности (КИД-2008) (NACE Rev. 2) в съответствие с разпоредбите на Регламент (ЕО) № 1893/2006 на Европейския парламент и на Съвета. ВАЖНО! Когато в Годишния отчет за дейността на предприятието, в частта му „Отчет за приходите и разходите“, няма посочени нетни приходи от продажби, определянето на код на основна икономическа дейност по Класификацията на икономическите дейности (КИД-2008) по гореописания алгоритъм е невъзможно2. Съгласно чл. 9. от ЗАКОН ЗА БЮДЖЕТА НА ДЪРЖАВНОТО ОБЩЕСТВЕНО ОСИГУРЯВАНЕ ЗА 2021 Г.„Определят се следните размери на месечния осигурителен доход за 2021 г.:1. минимален месечен размер на осигурителния доход през календарната година по основни икономически дейности и квалификационни групи професии съгласно приложение № 1;”, а т.3 от забележките към Приложение1 е записано, че:„3. Осигурителят определя основната икономическа дейност съобразно преобладаващия брой заети лица по трудови правоотношения. Определянето на групата професии се извършва по структурата на Националната класификация на професиите и длъжностите - приложение 2 към Заповед № РД01-931 от 27.12.2010 г. на министъра на труда и социалната политика.Когато осигурителят осъществява две или повече икономически дейности, основната му икономическа дейност се определя от дейността, в която са заети най-голям брой лица, работещи по трудово правоотношение. В този случай при определянето и не се вземат предвид работниците и служителите, които са общофункционално свързани с всички дейности на осигурителя. При равен брой работещи по трудови правоотношения в отделните дейности основната икономическа дейност на осигурителя се определя по негов избор.”От казаното по-горе следва да бъде разрешено доказване на основна икономическа дейност, да не се извършва само на база приходи от продажби, а и от брой назначени лица в съответната дейност. Това е необходимо, защото подпомагането е имено заради по-ниски приходи от преработката на селскостопански суровини и с цел подпомагане й с ликвидни средства, се налага, теглене на кредити и/или извършването на друг вид дейност.Нашият случай е следният:1. През м. 09. 2021 г. завършихме инвестиция, свързана с преработка на орехови ядки и започнахме изкупуването на суровина. Последваха регистрация за биологично производство и регистрация на обекта в БАБХ. През това време назначихме и работници, които да подпомагат извършването на този вид дейност, но приходите от преработката вече бяха през 2022 г. За да можем да завършим инвестицията, тъй като конюнктурата на пазара се измeни след пандемията /нараснаха цени, удължиха се срокове за изпълнение/ се наложи да продължим да извършваме дейността си от преди започване на инвестицията. Поради това в НСИ за 2021 г. приходите ни са от консултантска дейност, но в НАП основният код на икономическа дейност при назначаване на работниците е от ” Преработка и консервиране на плодове и зеленчуци, без готови ястия”. Поради това според нас за 2021 г. следва да може да се доказва основния вид дейност, не само от НСИ, а и от НАП според броя назначени лица.2. Войната в Украйна започна през 2022 г. и реално от там на-татък преработватели и производители започнаха да търпят загуби. Поради тази причина, защо да се взема в предвид 2021 г. след като събитията и негативните последици от войната са вече през 2022 г. Реално, който и да е претърпял загуби от нега-тивните последици от войната ги е претърпял през 2022г., а не през 2021г. Не следва ли при определяне на негативните после-дици от войната в Украйна да се разглежда 2022 г., защото ни-кой не е знаел през 2021г., че ще има война и ще има негативни последици от това за български производители и преработватели. | Не се приема | Подкрепата по подмярката има за цел да предостави спешна извънредна помощ във връзка с преодоляване на последиците от руското нашествие в Украйна. Размерът на финансовата помощ за кандидати, преработващи селскостопански продукти, се определя въз основа на отрицателната разлика между приходите от оперативна дейност и разходите за оперативна дейност. В тази връзка е разработена методиката за определяне на максималната финансова помощ на база официални данни от Националния статистически институт. Данните съпоставят състоянието на кандидатите, преработващи селскостопански продукти, преди настъпване на извънредните обстоятелства и състоянието след това, а именно данните от 2021 г. спрямо тези от 2022 г. Използвани са данни за приходи от оперативна дейност и разходи за оперативна дейност за 2021 г., индекси на цени на производител в промишлеността за трето тримесечие на 2022 г. спрямо 2021 г. по икономически дейности, индекси на цени на селскостопанска продукция за трето тримесечие на 2022 г. спрямо 2021 г., индекси на производител при производство и разпределение на електрическа и топлоенергия и газ за трето тримесечие на 2022 г. спрямо 2021 г., средната брутна месечна работна заплата в преработващата промишленост за 2022 г. Приходите от оперативна дейност на предприятията за 2022 г. са изчислени въз основа данните на НСИ за приходите за 2021 г. и индексите на цени на производител в промишлеността по икономически дейности за трето тримесечие на 2022 г. спрямо 2021 г.Разходите за оперативна дейност за 2022 г. са изчислени въз основа на данните на НСИ за разходите за 2021 г. и индекса на разходите за оперативна дейност за трето тримесечие на 2022 г. спрямо 2021 г.В тази връзка за определяне на кода на основната икономическа дейност на предприятието кандидат за 2021 и 2022 г. се определя съгласно справка за предприятието от Годишен финансов отчет за дейността на предприятията от НСИ за определяне на кода на основната и допълнителните икономически дейности, за което кандидатите попълват декларация, която е приложение към проекта на наредба. Изискването за код на икономическа дейност е в съответствие с методиката, както и като доказателство, че предприятието кандидат е извършвало дейност по преработка на селскостопански продукти в съответната икономическа дейност и през 2021 г. |
|  | **Национална овцевъдна и козевъдна асоциация – получено по електронна поща на 27.02.2023 г.** | В чл. 3. да се създаде т. 4: 4. Производители регистрирани Наредба № 26 от 14 октомври 2010 г. за специфичните изисквания за директни доставки на малки количества суровини и храни от животински произход. | Приема се по принцип | Този вид субекти са включени като допустими кандидати, като специфични изисквания за тях са предвидени в чл. 4, ал. 5, 6 и 7 и чл. 5, ал. 2. |
|  | В чл. 4. да се създаде ал. 6: (6) За регистирани по Наредба № 26 от 14 октомври 2010 г. за специфичните изисквания за директни доставки на малки количества суровини и храни от животински произход.1. отглеждат животни в действащ животновъден обект по чл. 137 от Закона за ветеринарномедицинската дейност и са регистрирани в Интегрираната информационна система на Българска агенция по безопасност на храните – ВетИс или2. са регистрирани по реда на Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.) за стопанската 2021 – 2022 г. | Приема се  |  |
|  |  | В чл. 8. (2) да се допълни а за кандидат по чл. 3, т. 4(2) Максималният допустим размер на финансовата помощ за кандидат по чл. 3, т. 1 е 100 000 лева, а за кандидат по чл. 3, т. 2 и т. 3 е 17 000 лева., а за кандидат по чл. 3, т. 4 | Приема се по принцип | Максималният размер на финансовата помощ за всички кандидати е 100 000 лв. |
|  | **Petkov66 /становище на Българска асоциация на малинопроизводителите и ягодоплодните/ - Портал за обществени консултации –27.02.2023 г.** | **„Извънредно временно подпомагане за малки и средни предприятия, засегнати от последиците от руското нашествие в Украйна“**Да бъде насочена с приоритет към преработвателни предприятия и организации на производители които работят с 50 и повече процента български плодове и зеленчуци защото именно тези преработватели са засегнати най-много от последиците от Руското нашествие в Украйна. породени от изключителния дъмпингов внос.Втори критерии за оценка за размера на подпомагане да бъде налични количества готова продукция и/или суровини от 2022 година не продадени към датата на кандидатстване.Трети критерии подпомагането да бъдат обвързани с оборотите на предприятията и подпомагането да е като процент за всеки милион оборот свързан с работата на предприятието. Презумцията е, че големите обороти са предпоставка за по големи разходи на скъпа ел. енергия, данъци, осигуровки и заплати, а наличието на не продадена продукция може да е показател и за лош финансов резултат през настоящата година продажба на по-ниски цени породени отново от руското нашествие в Украйна.Ставката да бъде както предварително бе коментираната 100 000 ЕВРО, а не 100 000 лева. | Не се приема | Съгласно чл. 39в, параграф 3 от *Регламент (ЕС) № 1305/2013* държавите членки насочват подпомагането към бенефициерите, които са най-засегнати от последиците от руското нашествие в Украйна, като определят въз основа на наличните доказателства условия за допустимост и, когато се счита за целесъобразно от съответната държава членка, обективни и недискриминационни критерии за подбор.Размерът на финансовата помощ за кандидати, преработващи селскостопански продукти, се определя въз основа на отрицателната разлика между приходите от оперативна дейност и разходите за оперативна дейност. В тази връзка е разработена методиката за определяне на максималната финансова помощ на база официални данни от Националния статистически институт. Съгласно член 39в, параграф 1 от Регламент (ЕС) № 1305/2013, чрез мярката се осигурява спешна помощ на земеделските стопани и МСП, които са особено засегнати от последиците от руското нашествие в Украйна, като целта е да се осигури непрекъснатост на стопанската им дейност. Предприятия с положителен, макар и намаляващ (за 2022 г. спрямо 2021 г.), финансов резултат не биха отговорили на условията на Регламента. |
|  | **tarpanova@mail.bg** **– становище от Асоциация на овощарите в България, Съюз на Дунавските овощари, Добруджански овощарски съюз – с вх. № 62-82 от 27.02.2023 г. в МЗм** | Подкрепа по подмярка 22.2. „Извънредно временно подпомагане за МСП, които са особено засегнати от последиците от руското нашествие в Украйна“ се предоставя под формата на еднократна помощ и има за цел да допринесе за подсигуряване на продоволствената сигурност, за преодоляване на пазарните дисбаланси и непрекъснатост на стопанската дейност на малките и средни предприятия, осъществяващи преработка, предлагане на пазара или развитие на селскостопански продукти. “„Финансовата помощ по под мярката се определя въз основа на отрицателната разлика между приходите от оперативна дейност за 2022 г. и разходите за оперативна дейност за 2022 г. в отчетите за приходите и разходите.“За да могат да получат планираната помощ, в чл. 4, ал.2., т.4 се поставя условие към Групи и Организации на производители разходите за оперативна дейност да превишават приходите от същата за 2022 г. не разбираме с каква цел се поставя това условие към ГОП и го намираме за крайно необосновано. Имайки предвид същността на самото подпомагане, а именно преодоляване на негативните последствия от войната в Украйна, е необосновано ГОП с дейност в една и съща област да бъдат третирани различно, според това кое е реализирало загуба. Предлагаме, ако е необходимо някакво съпоставяне между приходи и разходи, то да се вземат предвид разходите от оперативна дейност и нетните приходи от продажби.Определената горна граница за еднократно плащане за ГОП от 17.000 лв. е обидно ниска. На какво основание е определена тази сума и какви точно последствия от войната ще покрие тя – високите разходи за електричество и опаковки, ниските цени на плодовете и зеленчуците , увеличените разходи за труд и заплати, свитият пазар ли? Знаете ли, че заради свитият пазар и постоянният евтин внос от Турция, Гърция, Македония, Полша, а от няколко месеца и от Молдова, разходите за съхранение на плодовете и зеленчуците се е увеличил многократно! В сектор плодове и зеленчуци имаме много производители които, освен производство на плодове имат и малки цехове за преработка. В голяма част от тези предприятия, приходите от оперативна дейност и разходите за оперативна дейност, в отчетите за приходите и разходите се водят общо за дейността производство и преработка на плодове . Коя разлика ще се иска за доказване само от дейностите по преработка или от цялата дейност по производство и преработка на плодове .„При определяне на максималния размер на подпомагането се отчита и подпомагането на кандидата, предоставено по други инструменти за подпомагане на национално равнище или на равнището на Съюза, или по частни схеми в отговор на последиците от руското нашествие в Украйна.“ Максималният допустим размер на финансовата помощ за кандидати преработвателни предприятия е 100 000 лева, като на производителите които са преработватели ще се натрупва стойността на получената „Помощ в подкрепа на ликвидността на земеделски стопани за преодоляване на негативното икономическо въздействие на руската агресия срещу Украйна“ за 2022 г. получена за отглежданите от тях трайни насаждения. Не става ясно натрупването с каква максимално допустима помощ ще е до 250 х. евро както е по правилата на получената вече Държавна помощ, до 100 х. евро както е по регламента на ПРСР или до 100 х. лева определен като максимална помощ по предложената Подмярка 22.2.Как е определен максималния размер за подпомагане на ГОП при положение че сумата от 17 000 евро е по-малка даже от максималния допустим размер на подпомагане на всеки един от нейните членове, и загубите които търпят малкото работещи организации на производители, не могат да бъдат компенсирани по други държавни помощи. Ако визията на МЗХ за коопериране и обединяване на производители се изразява в този размер на подпомагане, смятаме, че не само няма да се сдружават но и даже ще прекратяват опитите на сдружаване. Организациите които продават общо продукцията си търпят изключителни загуби от транспорта и логистиката на малки количества плодове и зеленчуци. Поради свитото потребление имаме увеличаване на върнатите или отказани от търговските вериги плодове и зеленчуци които вече са транспортирани и се налага връщане от големи разстояния. Цените на опаковките и разходите за съхранение също са с много голям ръст и това е основание на много от групите да се откажат да правят разходи и да работят с търговските вериги. Настояваме подпомагането за ГОП да е с максимален размер не по малък от 100 000 лева. за да се компенсират загубите и да не прекратяват дейността на организациите. | Приема се |  |
|  | **Държавен фонд „Земеделие“ – получено по електронна поща на 27.02.2023 г.** | Във връзка с чл. 26 от Закона за нормативните актове на интернет страницата на Министерството на земеделието са публикувани за провеждане на обществени консултации, проект на наредба за прилагане на подмярка 22.2 „Извънредно временно подпомагане за малки и средни предприятия, засегнати от последиците от руското нашествие в Украйна“ от Програмата за развитие на селските райони за периода 2014 – 2020 г. ДФ ”Земеделие” счита, че е необходимо добавяне на текст, който изрично посочва териториалния обхват на прилагане по подмярката. В тази връзка ДФ ”Земеделие” предлага към Чл. 4, ал.1, да се включи т.8 “Финансова помощ се предоставя на кандидати, които осъществяват дейността си на територията на Република България.” | Приема се |  |